নাগৰিকত্ব সংশোধনী বিধেয়কৰ বিৰুদ্ধে ৰাজ্যত অব্যাহত আছে প্ৰতিবাদ৷ৰাজ্যখনৰ বিভিন্ন প্ৰান্তত নাগৰিকত্ব সংশোধনী বিধেয়কখনৰ বিৰুদ্ধে জাতীয় দল-সংগঠন,শিক্ষাবিদ-সাহিত্যিক,শিল্পী-বুদ্ধিজীৱীকে ধৰি সৰ্বস্তৰৰ লোকে ইয়াৰ তীব্ৰ বিৰোধিতা কৰি থকাৰ সময়তে এই বিধেয়কখনৰ বিৰুদ্ধে পুনৰ সৰৱ হৈ পৰিল জনপ্ৰিয় শিল্পী মানস ৰবীন৷ উল্লেখ্য যে যুটীয়া সংসদীয় সমিতিৰ ওচৰত নাগৰিকত্ব সংশোধনী বিধেয়কৰ শুনানি কালত শিল্পীগৰাকীয়ে জাতিধ্বংসী এই বিধেয়কখনৰ বিৰুদ্ধে মত প্ৰকাশৰ পাছতে যোৰহাট বিজেপিৰ অফিচিয়েল ফে'চবুক পে'জত শিল্পীগৰাকীকে ধৰি অভিনেত্ৰী প্ৰস্তুতি পৰাশৰ,মাধুৰীমা চৌধুৰী আৰু চলচ্চিত্ৰ পৰিচালক বাণী দাসৰ ফটো সংলগ্ন কৰি বিৰূপ মন্তব্যৰে আক্ৰমণ কৰাৰ পাছত শিল্পীগৰাকীয়ে কালি চেঙাত ঐক্য সন্মিলনৰ উদ্যোগত অনুষ্ঠিত বিহু সন্মিলনত সংগীত পৰিৱেশন কৰিবলৈ আহি সাংবাদিকৰে এক মত-বিনিময়ত নিজৰ মন্তব্য প্ৰকাশ কৰে।
যোৰহাট বিজেপিৰ বিৰূপ মন্তব্যঃ চেঙাত মানস ৰবীনে ক'লে জাতিৰ স্বাৰ্থত, ভাষাৰ স্বাৰ্থত মাত মাতিমেই